【J臣研究所】郎善好施四班搶W
2024年04月23日 21:00
東網電視
更多新聞短片
近日鄰近地區天氣反常,一係暴雨一係地震,其實筆者都做咗幾十年人,都唔需要咩印度神童指點,通常呢啲氣候反常一嚟就係打疊咁連續出現,香港貴為福地,通常啲大型天災都唔係好關我哋事,但正正由於掉以輕心,往往一啲突發而短暫嘅天氣反常,反而容易做成人命傷亡,而馬會喺處理呢類反常天氣通常好小心。筆者諗番起曾有一隻馬在澳洲,因現場突然出現龍捲風而取消賽事,總之人馬安全係首要,今季距離煞科仲有兩個多月,嚟緊日子也真係要加倍小心。
先睇兩場四班1200米,第7場「多利神駒」轉倉後第3場即贏,看似有一定進步,但其實計前季有三班贏馬能力,上仗贏四班都只係跑番應有水準,本來今場唔應該追寶尾,但問題係四班有兩場1200米,實力馬分散,今場續有靚檔幫助,值得追多次。「金運來」一連幾場都抽外檔,今場抽3檔可以稍為留住跑,感覺上仲會有少少進步。「超眼光」又係蔡廐做好晒工夫先返港嘅馬,雖然只得七八成水準,但絕對不能睇小機會。
第8場「高份數」上場贏甩,但小心上仗係慢步速慢時間,加分後小心走樣。馬膽取「郎善好施」,季內四班贏完上三班有心搏殺,但明顯實力唔夠,回到四班趁銳可以攞多W。
「正氣青驅」三班有上名能力,落番嚟四班其實好惡,問題係外檔會打折扣。「小刺蛋」同樣試過三班跑近,如果臨場有足夠步速,甚至有力爭W,值得兼顧一票。